۳ TABULAE PHYSIOGNOMICAE ۱ ۰ ` LI 
tionibus, quibus ut semina per illum caudicem disper- 
gerentur effici potuit. Quod ad primum illud attinet, 
equidem semper animadverti, arbores fungosa densa 
rimosaque cortice praeditas plura in se gesíasse epiphyta, 
quam quarum cortex glabrior duraque esset ac tenuis. 
Quo est cortex fungosior quoque ampliorem offert pla- 
nitiem, eo est humidior eoque largius praebet radi- 
cum fibrillulis epiphytorum alimentum ae fundamentum. 
Quod vero hoc corticis stratum, uti jam diximus, vere 
jam tempestate est contritum nec nisi excretum quasi 
arboris putandum, idem illud patefacit, qui accidat, ut 
hi pseudoparasiti non in cortice solum, verum etiam 
pari modo in ligno putrido aegrotantium mortuórumve 
caudicum, quin etiam in trabibus, sudibus lignisque so- 
leant locum habere, quae humana vicinitate jam sunt 
affecta. Licet in hisce mortuis lignis parum saepe eos 
conspicias cum propterea, quod omnino illa hominum 
manibus commutata ligna rara modo in mediis silvis 
longissimis feriant oculos, tum quod ingenti vi tropici 
caloris atque humoris prius abeunt in putredinem, quam 
pseudoparasiti eam nanciscantur magnitudinem , qua 
oculo lustranti possint facile offerri. Namque est cer- 
tum observatumque, id quod in nostris quoque hortis 
botanicis facile tibi persuadebis, has plantas, uti inpri- 
mis Araceas et Bromeliaceas, haud celeri uti incremento 
easdemque satis longa vitae diuturnitate. Saepius vidi 
magnos caespites Bromeliae Pinguin, B. Karatae 
vel Anthurii cujusdam, quos hominis aevo superiores 
esse affirmabant coloni, unde haud raro accidebat, ut 
ipsi in densis coriaceisque foliis rursus non solum mul- 
tis Muscis et Jungermanniis, sed etiam Filicibus de- 
pressis atque longe lateque repentibus, uti Polypodio 
vaccinifolio, sepulto, Vittariae graminifoliae, Pleo- 
. peltidi angustae, Trichomani inciso et radicanti, aliis- 
que minoribus Bromeliaceis, uti Tillandsiae recurvae, 
variisque Orchideis praeberent domicilia. 
Deinde in parasitorum ac pseudoparasitorum ha- 
bitatione augmentoque id potissimum spectandum est, 
quo versa arbor petat horizontem. Orchideae deside- 
rant praecipue fundamentum horizontale aut quod non 
nimis arduum esurgat; cujus rei causa posita videtur in 
gravitate pro ratione voluminis eximia, ut frequentibus 
quidem nec tamen admodum validis radicibus suffultae 
densa folia et florum racemos saepe graviores nequeant 
portare, si recto angulo de arbore dependent. Maxi- 
me igitur distenduntur in horizontalibus aut minus esur- 
gentibus truncis et ramis, quod idem obtinet in magnis 
et gravioribus Bromeliacearum speciebus. Ubi eas con- 
spexi instar magnorum caespitum arboribus verticalibus 
adhaerentes, fere semper sedebant in bifurcatione. Te- 
neras hujus plantarum familiae formas, uti Tillandsiam 
usneoiden, recurvam, notum est lubentissime appen- 
dere ramis, quos vel etiam omnem arborem, tanquam 
denso velo amiciunt. Pitcairniae, Billbergiae, Aech- 
meae, Tillandsiae, Hohenbergiae aliaeque inprimis 
inveniuntur iu cavis locis truncorum ramorumque, qui 
in directum att obliquum ascendunt. Alia est ra- 
tio plerarumque Aracearum, quas notum est ad haud 
opportuna oblata occasione plura disserere de naturali 
harum plantarum historia noluerim detrectare. Prius 
vero agam de pseudoparasitis. Hi sub coelo frigidiore 
maxime inveniuntur tamquam membra eorum ordinum, 
qui humiliore utuntur structura, Lichenum, Muscorum, 
Muscorum hepaticorum, Filicum; intra tropas vero atque 
praesertim in Brasilia, terra vegetationis ubertate exi- 
mia, etiam inter altiores referendi sunt ordines, quo- 
rum nomino Araceas, Bromeliaceas, Orchideas e Mo- 
nocotyledonibus; complures Artocarpeas, uti Dorste- 
niam, et Ficos caudice scandente donatas, Nopaleas, 
aliquot Begonias et genus Vohiriam ex ordine Gentia- 
narum inter Dicotyledoneas. Hae plantae ubi inveni- 
untur pseudoparasiti in aliis, radicantur auí in ipso cor- 
tice, aut in humo, quae hie illic in arboribus insidet, 
aut in ligno cortice jam orbato ac putrescente. 
Aliud pseudoparasitorum genus sunt illae plan- 
tae volubiles, quae ab initio quidem in terra cre- 
scunt, sed in caudicibus ascendentes easque perrepen- 
tes radicibus succedentibus affiguntur atque, ubi satis 
inveniunt humi, pariter ibi insistunt atque in ipso solo, 
et ita quidem, ut interdum primitivae radices emorian- 
tur. Huc referenda putaverim compluria genera Ges- 
neracearum (Nematanthum, Alloplectum, Besleriam, 
Hypocyrtam rel.), nec improbabile videtur aliquot Bi- 
gnoniaceas, Passifloreas, Ampelideas, Apocyneas et 
Asclepiadeas simili modo posse radicari. Quas plantas 
ubi sine radice in solo firmata arboribus adhaerentes 
videris, aut per bestiolas, vel vento, vel alio casu 
semina illarum apportata esse statuendum erit, aut pri- 
migenias radices paullatim esse emortuas. In univer- 
versum cognoscimus, has plantas omnes radicibus pri- 
mitivis esse extructas pro ratione satis imbecillibus, 
contra plus minusve frequentes effingere secundarias; 
quae radices pleraeque nec longitudine nec crassitate 
eminent nec multam efformant partem ligneam; id quod 
e contrario in nonnullis accidit Araceis, ubi longitudinem 
triginta quin immo quadraginta pedum nanciscuntur atque 
satis denso utuntur ligni fundamento, uti illae, quae ibidem 
audiunt Sipo de Imbé. Quarum fibrae immergunt in ex- 
tremum corticis cui accreverunt stratum, et, quamquam non 
succos vividos, tamen insugunt aquam, ibi non organicis 
quidem viribus, quia haec pars corticis jam occidit, sed 
physica quadam attractione retentam. Ex quo appa- 
ret hos pseudoparasitos ad unum omnes in vegetabili- 
bus lignescentibus diversissimae indolis sese valere 
collocare, earumdemque maximam specierum varietatem 
in eodem fundamento posse inveniri; quum veri para- 
siti, qui praeparato quodam et peculiari indigeant 
alimento, semper singulari utantur cum certis planta- 
rum speciebus conditione, ita quidem, ut in certo ve- 
getabili saepe multi singuli, exclusis tamen aliis spe- 
ciebus, ecrescant. 
Pseudoparasitorum, qui in aliquo existunt caudice, 
numerus pendet primum de conditione naturaque ejus 
corticis; tum quo tendunt et ipse caudex et ejus rami; 
denique ex numero atque indole specierum pseudopa- 
rasitorum in vicinitate habitantium u aliis condi- 
